钦定古今图书集成/明伦汇编/闺媛典/第130卷 > 叶大顺妻傅氏〈黄氏应氏附〉
## 钦定古今图书集成/明伦汇编/闺媛典/第130卷 > 叶大顺妻傅氏〈黄氏应氏附〉

按《宁海县志》：傅氏，东仓叶大顺妻。年二十二夫亡，傅
无子，媵黄氏有娠数月，里中强暴，欲强委禽焉，傅与
黄同还母家。既而黄生子彦济，傅抱儿还，遍告族人
曰：“大顺有子矣。”于是与黄共守其孤，闭门纺绩以自
给。彦济长，走白其母，节于郡，殁于途。妻应氏，奉姑终，
二世三孀，形影相吊，闻者哀之。